Som prins ble han, ifølge journalist Andrew MacGregor Marshall, jevnlig sett sammen med rike «sterke menn» som tjente seg rike på en sammensveising av kriminalitet, politikk og forretninger. Thailandere begynte derfor å kalle ham for «Sia-O», en kombinasjon av ordet for thai-kinesisk gangster og den sjette stavelsen i hans kongelige tittel. Den thailandske eliten fryktet også at han kom til å bli en farlig og useriøs monark som kunne velte arvet rikdom og makt for de av dem som var uheldige nok til å gjøre ham sint. De var dessuten rasende på hans vane med å drive rov på døtrene deres. Han var beryktet for innkalle attraktive unge kvinner fra familier med svært høy sosial status til slottet, noe som gjorde at mange slike familier sendte døtrene sine til utdanning i utlandet for å unnslippe oppmerksomheten hans. I hvilken grad det skjedde er uklart.